তিনি আরো জানান, ঈদুল আজহা উপলক্ষে সড়কপথে যাতায়াত নির্বিঘ্ন করার লক্ষ্যে মন্ত্রীপরিষদ বিভাগ, স্বরাষ্ট মন্ত্রণালয়, স্বাস্থ্য ও পরিবার কল্যাণ মন্ত্রণালয়, গৃহায়ন ও গণপূর্ত মন্ত্রণালয়, তথ্য মন্ত্রণালয়, বাণিজ্য মন্ত্রণালয়, স্থানীয় সরকার বিভাগ, জ্বালানী ও খনিজ সম্পদ বিভাগ, বিদ্যুৎ বিভাগ, ডাক ও টেলিযোগাযোগ বিভাগ, সেতু বিভাগ ও সশস্ত্র বাহিনী বিভাগ সংশ্লিষ্ট বিষয়ে ব্যবস্থা গ্রহণের জন্য সড়ক পরিবহন ও মহাসড়ক বিভাগ হতে আগেই অনুরোধপত্র প্রেরণ করা হয়েছে। ইতোমধ্যে অধিকাংশ মন্ত্রণালয় ও বিভাগ থেকে অধঃস্থন অফিসসমূহকে নির্দেশনা প্রদান করা হয়েছে।